— Яны заўсёды ветлівыя і ўважлівыя, — да нашай размовы далучаецца намеснік дырэктара Святлана Сіманава. — Больш таго, стараюцца зацікавіць наведвальнікаў і прадаставіць ім шырокі спектр банкаўскіх прадуктаў і паслуг, якія адпавядаюць сучасным стандартам якасці. Дарэчы, з мэтай стварэння спрыяльных умоў для ажыццяўлення прадпрымальніцкай дзейнасці ў банку з 2015 года дзейнічае праграма падтрымкі малога і сярэдняга бізнесу. У рамках яе на выгадных умовах выдаюцца крэдыты не толькі для стварэння пазаабаротных актываў, але і для цякучай дзейнасці.